cyanic-selkie/wikianc huggingface dataset:
পিংক অ্যান্ডারসন
জীবন ও কর্মজীবন
অ্যান্ডারসন ১৯০০ সালে মার্কিন যুক্তরাষ্ট্রেের লরেন্স, সাউথ ক্যারোলিনায়, জন্ম নেন। তিনি গ্রিনভিলের কাছাকাছি স্পার্টানবার্গে বেড়ে ওঠেন। জনসাধারণের মনোরঞ্জনের জন্য তিনি ১৯১৪ সালে ভারতীয় রেডিমেড কোম্পানির ডক্টর উইলিয়াম আর কেরের সঙ্গে যোগ দিয়েছিলেন, যখন কের ঔষধের গুণাবলিসম্বলিত একটি অভিসন্ধি বিক্রি করার চেষ্টা চালাচ্ছিলেন। এই সময়ে অ্যান্ডারসন মাঝে মাঝে স্পার্টানবার্গ এলাকায় ব্লাইন্ড সিমি ডুলির সাথে কাজ করেন, ১৯২৮ সালে কলাম্বিয়া রেকর্ডসের জন্য একসাথে রেকর্ডিং করেন। ১৯৫০-এর দশকে তিনি লিও "চিফ থান্ডারক্লাউড"'র কাহদোটের সঙ্গে তার ঔষধ প্রদর্শনীতে ভ্রমণ করেছিলেন, এবং প্রায়ই হারমোনিকা বাদক আর্থার "পেগ লেগ স্যাম" জ্যাকসনের সঙ্গে, যিনি দক্ষিণ ক্যারোলিনার জোনসভিলে ছিলেন।
অ্যান্ডারসন, ১৯৫০ সালের মে মাসে ভার্জিনিয়া স্টেট উৎসবে লোককাহিনীকার পল ক্লেটন কর্তৃক রেকর্ডককৃত হয়েছিল। ১৯৬০-এর দশকের প্রথম দিকে তিনি একটি অ্যালবাম রেকর্ড করেছিলেন এবং কয়েকটি লাইভ স্থানে সঞ্চালন করেন। তিনি ১৯৬৩ সালের দ্য ব্লুজম্যান চলচ্চিত্রে উপস্থিত হয়েছিলেন। ১৯৬০-এর শেষের দিকে স্ট্রোকের পর তার কার্যক্রম হ্রাস পায়। ১৯৭০ সালে লোকসাহিত্যিক পিটার বি. লরির অ্যান্ডারসনকে রেকর্ড করার প্রচেষ্টা সফল হয়নি, যদিও দৃশ্যত তিনি মাঝে মাঝে তার অতীতের কিছু ক্ষমতা তুলে ধরতে পারেন। ১৯৭০-এর দশকের গোড়ার দিকে রয় বুক বাইন্ডারের সহায়তায় একটি চূড়ান্ত সফর সংঘটিত হয়েছিল, তার একজন ছাত্র, তাকে বোস্টন এবং নিউ ইয়র্ক সিটিতে নিয়ে যায়।
১৯৭৪ সালের অক্টোবরে তিনি হৃদরোগে আক্রান্ত হয়ে ৭৪ বছর বয়সে মারা যান। স্পার্টানবার্গের লিঙ্কন মেমোরিয়াল গার্ডেনে তাকে সমাধিত করা হয়।
অ্যান্ডারসনের ছেলে, লিটল পিঙ্ক অ্যান্ডারসন নামে পরিচিত (জন্ম ১৩ জুলাই ১৯৫৪), যিনি দক্ষিণ ডাকোটার, ভার্মিলিয়নে বসবাসকারী একজন ব্লুজম্যান।
পিংক ফ্লয়েডে পিংক
ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, অ্যান্ডারসন ও নর্থ ক্যারোলাইনা ব্লুজব্যক্তি ফ্লয়েড কাউন্সিলের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"
ভূতাপীয় নতিমাত্রা
পৃথিবীর অভ্যন্তরীণ তাপ এসেছে, মহাকাশে বিবৃদ্ধির ফলে অবশিষ্ট তাপ সমন্বয় থেকে, তেজস্ক্রিয়তার মাধ্যমে উৎপাদিত তাপ থেকে, পৃথিবী-মজ্জা গঠনের লীন তাপ থেকে, এবং সম্ভবত অন্যান্য আরো উৎস থেকে। পৃথিবীতে প্রধান তাপ উৎপাদনকারী সমস্থানিকগুলি (আইসোটোপ) হ'ল পটাশিয়াম-৪০, ইউরেনিয়াম-২৩৮, ইউরেনিয়াম-২৩৫ এবং থোরিয়াম-২৩২। গ্রহের কেন্দ্রস্থলে, তাপমাত্রা ৭,০০০ কেলভিন পর্যন্ত হতে পারে এবং চাপ পৌঁছতে পারে ৩৬০ গিগা পাস্কাল (৩.৬ মিলিয়ন অ্যাটমস্ফিয়ার একক)। উত্তাপের বেশিরভাগ অংশ যেহেতু তেজস্ক্রিয় বিকিরণ থেকে আসে, বিজ্ঞানীরা বিশ্বাস করেন যে পৃথিবীর ইতিহাসের প্রথম দিকে, ৩০০ কোটি বছর আগে, যখন কম অর্ধায়ু-যুক্ত সমস্থানিকগুলি হ্রাসপ্রাপ্ত হয়নি, পৃথিবীতে অনেক বেশি তাপ ছিল। তাপের পরিমান বর্তমান সময়ের তুলনায় প্রায় দ্বিগুণ ছিল। পৃথিবীর মধ্যে বৃহত্তর ভূতাপীয় নতিমাত্রার ফলস্বরূপ, ম্যান্টেল অংশের পরিচলন এবং ভূত্বকীয় পাত সংস্থানের হার বেশি থাকায়, কোমাটাইটের এর মতো আগ্নেয় শিলা উৎপাদিত হয়েছিল যা এখন আর তৈরি হয় না।
বায়ুমণ্ডলীয় তাপমাত্রা দ্বারা ভূতাপীয় নতিমাত্রা প্রভাবিত হয়। পৃথিবীর উপরের স্তরটি স্থানীয় আবহাওয়া দ্বারা উৎপাদিত তাপমাত্রায় থাকে, গভীরের তাপমাত্রা থেকে প্রায় বার্ষিক গড় মধ্যক তাপমাত্রায় (এমএটিটি) কমেছে   (সেই গভীরতা যেটি ভূ-উৎস উত্তাপ পাম্পের মত ব্যবহার করে, প্রায়ই সাধারণ মানুষ একে  "ভূতাপীয় উত্তাপ পাম্প" বলে থাকে )। আরও গভীরে অবতরণ করার সাথে সাথে, অভ্যন্তরীণ তাপের উৎসগুলি বেশি কার্যকরী হতে থাকে এবং তার সাথে উষ্ণতা অবিচ্ছিন্নভাবে বৃদ্ধি পায়।
তাপের উৎসগুলি
গভীরতার সাথে সাথে পৃথিবীর অভ্যন্তরীন তাপমাত্রা বৃদ্ধি পায়। ভূত্বকীয় পাতের প্রান্তে উচ্চ সান্দ্রতা যুক্ত বা আংশিকভাবে গলিত শিলা তাপমাত্রায় পাওয়া যায়, এর ফলে আশেপাশে ভূতাপীয় নতিমাত্রা বৃদ্ধি পায়, তবে কেবল বহিঃমজ্জা অংশ গলিত বা তরল অবস্থায় বিদ্যমান বলে গণ্য করা হয়। প্রায়  গভীরতায়, পৃথিবীর অভ্যন্তরীণ মজ্জা/ মজ্জার বহিঃসীমানায় তাপমাত্রা, অনুমান করা হয় ৫৬৫০ ± ৬০০ কেলভিন।  পৃথিবীর উত্তাপের পরিমাণ ১০৩১ জুল।
পৃথিবীর মহাদেশীয় ভূত্বকগুলিতে, প্রাকৃতিক তেজস্ক্রিয় সমস্থানিকের ক্ষয় ভূতাপীয় তাপমাত্রা উল্লেখযোগ্য ভাগ নেয়। মহাদেশীয় ভূত্বকে প্রচুর নিম্ন ঘনত্বের খনিজ পদার্থ আছে তবে এর সঙ্গে ইউরেনিয়ামের মতো ভারী লিথোফিলিক খনিজগুলিও যথেষ্ট মাত্রায় রয়েছে। এই জন্য, এখানে পৃথিবীতে প্রাপ্ত তেজস্ক্রিয় পদার্থের সবচেয়ে ঘনীভূত বিশ্ব ভাণ্ডার রয়েছে। গ্রানাইট এবং বেসালটিক শিলাগুলি প্রাকৃতিকভাবে পাওয়া সমস্থানিকে সমৃদ্ধ, বিশেষ করে পৃথিবীর পৃষ্ঠের কাছাকাছি স্তরগুলিতে এগুলি বেশি পাওয়া যায়। ম্যান্টলে গলন প্রক্রিয়া চলাকালীন এই উচ্চ তেজস্ক্রিয় উপাদানগুলি ম্যান্টেলের খনিজগুলিতে প্রতিস্থাপিত না হতে পারার ফলে পৃথিবীর ম্যান্টেল অংশে এদের দেখা যায় না। ম্যান্টলে প্রচুর মাত্রায় খনিজ পদার্থ আছে, যেগুলির পারমাণবিক ব্যাস অপেক্ষাকৃত ছোট, যেমন ম্যাগনেসিয়াম (এমজি-Mg), টাইটানিয়াম (টিআই-Ti), এবং ক্যালসিয়াম (সিএ-Ca)।
তাপ প্রবাহ
পৃথিবীর অভ্যন্তরে তার উৎস থেকে ধারাবাহিকভাবে তাপ প্রবাহিত হয়। পৃথিবী থেকে মোট তাপক্ষয়ের পরিমাণ অনুমান করা হয় ৪৪.২ টেরা ওয়াট (৪.৪২ × ১০১৩ ওয়াট)। গড় তাপ প্রবাহ মহাদেশীয় ভূত্বকে ৬৫ মিলি ওয়াট/মি২ এবং মহাসাগরীয় ভূত্বকে ১০১ মিলি ওয়াট/মি২। এটি গড়ে দাঁড়ায় ০.০৮৭ ওয়াট/মি২ (০.০৩ শতাংশ সৌর শক্তি পৃথিবী শোষণ করে ), কিন্তু অশ্মমণ্ডল যেখানে পাতলা এমন অঞ্চলে এটি আরও বেশি কেন্দ্রীভূত, যেমন মধ্য-মহাসাগরের পর্বতমালা বরাবর অঞ্চল (যেখানে নতুন মহাসাগরীয় অশ্মমণ্ডল তৈরি হয়) এবং ম্যান্টেল প্লিউমের কাছাকাছি।
পৃথিবীর ভূত্বক কার্যকরভাবে ঘন অন্তরক কম্বল হিসাবে কাজ করে, যাকে তরল নির্গমন-প্রণালী (ম্যাগমা, জল বা অন্যান্য) দ্বারা বিদ্ধ না করলে তাপ মুক্ত হবেনা। পৃথিবীতে তাপের বেশিরভাগ অংশ ম্যান্টেলে ভূত্বকীয় পাত সংস্থান তত্ত্বের মাধ্যমে মধ্য-মহাসাগরের পর্বতমালা দ্বারা নষ্ট হয়ে যায়। তাপ হ্রাসের আরও একটি প্রধান উপায় হ'ল অশ্মমণ্ডলের তাপ পরিবহণ। এর বেশিরভাগটাই অংশটি মহাসাগরে ঘটে, কারণ ওই সব অঞ্চলের ভূত্বক মহাদেশ গুলির তুলনায় অনেক পাতলা এবং নবীন।
পৃথিবীর উত্তাপ ক্ষয় তেজস্ক্রিয় বিকিরণ দ্বারা ৩০ টেরা ওয়াট হারে পুনরায় পূরণ হয়ে যায়। বিশ্বজুড়ে ভূ-তাপীয় প্রবাহের হার, সমস্ত প্রাথমিক উৎস থেকে মানুষের শক্তি গ্রহণের হারের দ্বিগুণেরও বেশি। তাপ প্রবাহের ঘনত্ব সম্পর্কিত বৈশ্বিক তথ্যগুলি আইএএসপিআইআই/আইইউজিজির ইন্টারন্যাশানাল হিট ফ্লো কমিশন (আইএইচএফসি) দ্বারা সংগৃহীত এবং সংকলিত করা হয়েছে।
মাওলানা ভাসানী হকি স্টেডিয়াম
মাওলানা ভাষানী হকি স্টেডিয়াম বাংলাদেশের রাজধানী ঢাকায় অবস্থিত একটি আন্তর্জাতিক মানের ফিল্ড হকি খেলার স্টেডিয়াম। এটি বাংলাদেশ পুরুষ জাতীয় ফিল্ড হকি দলের হোমগ্রাউন্ড। এ স্টেডিয়ামে বাংলাদেশ হকি ফেডারেশনের সদরদপ্তর অবস্থিত।
ইবনু আমির আদ-দিমাশকি
আবদুল্লাহ ইবনে 'আমির ইবনে ইয়াজিদ ইবনে তামিম ইবনে রাবিয়াহ আল-ইয়াহসিবি, যিনি ইবনে আমির (১১৮ হিজরি - ৭৩৬ খ্রি:) নামে বেশি পরিচিত,  ছিলেন কিরাআতের সাতটি প্রামাণিক কুরআন তেলাওয়াতের পদ্ধতির একজন অর্থাৎ তিনি সাত ক্বারী-এর অন্যতম একজন।
দেব (অভিনেতা)
দীপক অধিকারী যিনি দেব নামেই সুপরিচিত (জন্ম: ২৫ ডিসেম্বর, ১৯৮২) একজন ভারতীয় বাংলা (টলিউড) চলচ্চিত্র জগতের অভিনেতা। সেই সঙ্গে তিনি একজন প্রযোজক, সিনেমার কাহিনী লেখক এবং গায়কও বটে। সম্প্রতি তিনি রাজনীতিতেও আত্মপ্রকাশ করেছেন।  তার নিজস্ব প্রোডাকশন হাউজ রয়েছে যার নাম দেব এন্টারটেনমেন্ট ভেঞ্চারস  প্রাইভেট লিমিটেড। তিনি টলিউডের বেশি পারিশ্রমিক নেয়া অভিনেতাদের একজন এবং কলকাতা সিনেমার একজন অন্যতম প্রধান অভিনেতা।
তিনি অগ্নিশপথ চলচ্চিত্রের মধ্য দিয়ে বাংলা চলচ্চিত্রে পদার্পণ করেন। তবে চলচ্চিত্রটি ব্যবসায়িকভাবে সফল হতে পারেনি। আই লাভ ইউ চলচ্চিত্রে পায়েল সরকারের বিপরীতে অভিনীত চলচ্চিত্রটি ব্যবসায় সফল হয় এবং তাকে টলিউডে স্থায়ী জায়গা করে নিতে সহায়তা করে। তবে কোয়েল মল্লিকের সাথে প্রেমের কাহিনী চলচ্চিত্রটি তাকে রূপালী পর্দায় আরো বেশি পাকাপোক্ত করে। কিন্তু সমালোচকদের কাছ থেকে ইতিবাচক সাড়া মেলে চ্যালেঞ্জ চলচ্চিত্রটি দিয়ে সেই একই সিনেমায় ভাল অভিনয়ের কারনে তিনি আনন্দলোক পুরস্কারের দুটি পুরস্কার - সেরা অভিনেতা এবং সেরা একশন হিরো পুরস্কার লাভ করেন।
অভিনয় ছাড়াও তিনি ভিভেল আইটিসি লিমিটেড, রয়্যাল স্ট্যাগ, শ্রীকন টিএমটি বারস্‌,   ব্রেকফ্রেশ বিস্কুট সহ বেশকিছু ব্র্যান্ডের বিজ্ঞাপন করেছেন। তিনি জলসা মুভিজের ও গ্ল্যামার ওয়ার্ল্ডের ব্রান্ড এমবাসেডর।
তিনি ডান্স বাংলা ডান্সঃ সীজন ৮-এর ক্যাপ্টেন ছিলেন; যাতে পূর্বে মিঠুন চক্রবর্তী মহাগুরু হিসেবে ছিলেন। তিনি কলকাতার "টাইমস ২০১৩ সালের ২৫ জন আকাঙ্খিত ব্যক্তিত্ব"-এ প্রথম স্থান লাভ করেন। ২০১৪ সালে তিনি "মহানায়ক অ্যাওয়ার্ড" লাভ করেন।
ব্যক্তিজীবন
তিনি কিশোর নমিত কাপুর অভিনয় একাডেমি থেকে অভিনয়ের কোর্স সম্পন্ন করেন। টাইমস অব ইন্ডিয়ার একটি সাক্ষাৎকারে দেব বলেন বাবার কর্মক্ষেত্রগুলোর মধ্যে শুট্যিংস্থলও ছিল। একবার যখন স্কুলে গ্রীষ্মকালীন অবকাস চলছিল তখন তার বাবার সাথে তিনি নানা পাটেকর অভিনীত চলচ্চিত্র প্রহার: দ্য ফাইনাল এট্যাক এর আউটডোর শুট্যিং দেখতে যান। তার কাছে সেটা বাবার কর্মস্থলের পরিবর্তে পারিবারিক ভ্রমণ বলেই মনে হয়েছে বলে জানান দেব। পরে তার বাবার কর্মস্থল হয় মুব্বাইয়ে সেখানে বিভিন্ন সিনেমার সেটে, শুট্যিংস্পটে খাদ্য সরবরাহ সেবা ছিল অন্যতম। অনেক পরিচালকে শুট্যিংস্পটের মধ্যে উল্লেখ্যযোগ্য ছিল আব্বাস-মাস্তান এবং প্রকাশ ঝাঁ'র মত পরিচালকের সিনেমা সেট। অনেক সময় তার বাবা বিভিন্ন কাজে ব্যস্ত থাকত, দেবকেই তখন সব কিছু দেখাশোনা করতে হত তার বাবার পরিবর্তে। দেব বলেন এমনও দিন গিয়েছে যখন আমাকেই প্লেট পরিষ্কার করতে হয়েছে আবার আমাকেই খাবার সরবরাহ করতে হয়েছে। কম্পিউটার প্রকৌশল বিষয়ক ডিপ্লোমা লাভের পর তিনি অভিনয় বিষয়ে জানতে মুম্বাইয়ে ফিরে যান এবং আব্বাস-মাস্তান পরিচালিত টারজান: দ্য ওন্ডার কার ছবির শ্যুটিং দেখেন।
প্রেম
দেব ও বিখ্যাত অভিনেত্রী শুভশ্রী গাঙ্গুলী দর্শকদের একের পর এক সুপারহিট চলচ্চিত্র উপহার দিয়ে গেছেন। পরাণ যায় জ্বলিয়া রে, চ্যালেঞ্জ, খোকাবাবু, খোকা ৪২০ চলচ্চিত্রগুলোতে তারা একত্রে অভিনয় করেছেন। তাদের সম্পর্ক বাস্তব জীবনেও অত্যন্ত কাছের হয়ে পড়ে। তারা একে অপরকে ভালবেসে ফেলে। দীর্ঘ পাঁচ বছর প্রেমের পর বিভিন্ন কারণে বর্তমানে তাদের সম্পর্ক আগের মত নেই। দেব চাঁদের পাহাড় সম্পর্কে এক সাক্ষাৎকারে তিনি শুভশ্রী গাঙ্গুলীকে ইঙ্গিত করে তাকে প্রাক্তন প্রেমিকা অভিহিত করে বলেন, "চেয়েছিলাম, আমার প্রাক্তন প্রেমিকা থেকে শত্রু সবাই ছবিটা দেখুক"। বুনো হাঁস চলচ্চিত্রের শ্যুটিংয়ে বাংলাদেশে এসে এক সাক্ষাৎকারে তিনি সম্পর্কের বিষয়টি স্বীকার করেন এবং বলেন যে শুভশ্রীর সাথে এখন তার বন্ধুত্ব ছাড়া কোন সম্পর্ক নেই। শুভশ্রী গাঙ্গুলী এক সাক্ষাৎকারে বলেন, "হি ওয়াজ মাই ফার্স্ট লাভ।" তিনি আরো বলেন, আই লাভড্ হিম, আই স্টিল লাভ হিম।" এরপরে দীর্ঘসময় জুড়ে এই জুটি একত্রে কোন কাজ করেনি। অবশেষে ধূমকেতু চলচ্চিত্রের মধ্য দিয়ে এই জুটি আবারও পর্দায় ফিরে আসছে।
রাজনীতি
দেব ২০১৪ সালের লোকসভা নির্বাচনে ঘাটাল থেকে তৃণমূল কংগ্রেসের হয়ে নির্বাচনে অংশগ্রহণ করে  জয়লাভ করেন। তিনি কেশপুর কেন্দ্র থেকেই ১ লক্ষ ১৬ হাজার ৮৬০ টি ভোট লাভ করেন।
কর্মজীবন
thumbnail|left|সুরিন্দার ফিলসের কর্ণধার নিসপাল সিং রানের সাথে দেব। [[মন মানে না (২০০৮-এর চলচ্চিত্র)|মন মানে না চলচ্চিত্রের শ্যুটিংয়ের সময়।]]
২০০৫-০৭
ডিপ্লোমা ডিগ্রী নেবার পর দেব তাঁর সিনেমার জীবন শুরু করে হিসেবে, আব্বাস-মুস্তানের "টারজানঃ দ্য ওয়ান্ডার কার"-এর সেটে। সে "কিশোর নমিত কাপুর অ্যাক্টিং একাডেমী" হতে অভিনয়ের কোর্স করেন। তাঁর প্রথম মুখ্য ভূমিকায় অভিনয় ২০০৬ সালে প্রবীর নন্দী কর্তৃক নির্মিত অগ্নিশপথ সিনেমায়। এ সিনেমায় সে রচনা ব্যানার্জীর বিপরীতে অভিনয় করে। ছবিটি বক্স অফিসে তেমন কিছু করতে না পারায় ফ্লপ হয়। এই সময় সে রবি কিনাগী কর্তৃক নির্মিত ও শ্রী ভেঙ্কটেশ ফিল্মস কর্তৃক প্রযোজিত আই লাভ ইউ ছবিতে অভিনয় করে।
এই ছবির সাফল্যের পরও দেব ১৪ মাস অভিনয় থেকে দূরে থাকে। সে মুম্বাই যায় এবং সেখানে নাচ ও ফাইটিং শেখে বিখ্যাত কোরিওগ্রাফার এজাজ গুলাবের কাছে।
২০০৮-১০
এরপর দেব পুনরায় অভিনয়ে ফিরে আসে এবং রাজ চক্রবর্তীর চ্যালেঞ্জ ছবিতে শুভশ্রী গাঙ্গুলীর বিপরীতে অভিনয় করে। এই ছবি দেবকে খ্যাতির চূড়ায় নিয়ে যায়। এই ছবিটি পশ্চিম বাংলায় বেশ হিট হয়। দেব চিরদিনই তুমি যে আমার ছবিতে বিশেষ ভাবে আবির্ভূত হন। বিভিন্ন আইটেম গানে সে অভিনয় করে।
২০১০ সালে তিনি স্টার আনন্দ সেরা নতুন প্রতিভা অ্যাওয়ার্ড পান। সেই বছরেই সে সেদিন দেখা হয়েছিল ও দুই পৃথিবী ছবিতে অভিনয় করে। দুই পৃথিবী ছবিটি খুবই বিখ্যাত হয়।
২০১১-১৩
২০১১ সালে দেব রাজিব বিশ্বাস পরিচালিত ও সুরিন্দার ফিল্মস প্রযোজিত পাগলু ছবিতে কোয়েল মল্লিকের বিপরীতে অভিনয় করে। এই ছবিটি চ্যালেঞ্জ ২ (অক্টোবর, ২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। স্টার জলসায় যেদিন এই ছবিটি দেখানো হয়, সেদিন এই ছবিটি এখন পর্যন্ত সর্বোচ্চ টি.আর.পি (প্রায় ১২.২৫) আয় করে। এই ছবি টি.আর.পি যুদ্ধে থ্রি ইডিয়টসকেও পিছনে ফেলে দেয়। মুক্তির প্রথম সপ্তাহে এই ছবিটি ১৬৬টি সিনেমা হলে এবং ২য় সপ্তাহে ১৬৯টি থিয়েটারে মুক্তি পায়। ১৩ই জুন, ২০১১ পর্যন্ত এর ম্যাটিনি শো ৫ কোটি টাকা আয় করে। এই ছবিটি ছিল বিনোদনমূলক। এর গান, অভিনয় সবকিছুই ছিল অসাধারণ। এই ছবি বাংলায় এতই বিখ্যাত হয় যে সালমান খানের রেডি ছবিকেও এটি পেছনে ফেলে দেয়।
নভেম্বর,২০১১ সালে সুজিত মন্ডল পরিচালিত তাঁর রোমিও ছবি মুক্তি পায়। এই ছবিতে শুভশ্রী গাঙ্গুলীর বিপরীতে অভিনয় করেন তিনি। এই ছবিটি সর্বস্তরের লোকের কাছ থেকে, এমনকি সমালোচকদের কাছ থেকেও প্রশংসা পায়।
জানুয়ারি, ২০১২ সালে আবারো শুভশ্রী গাঙ্গুলীর বিপরীতে তাঁর খোকাবাবু ছবি মুক্তি পায়। এস্‌কে মুভি প্রযোজিত এই ছবিটি টানা ৩০০ দিন থিয়েটারে চলে আগের সকল রেকর্ড করে। এই ছবির ডান্স মারে খোকাবাবু নামক গানটি টলিউডের সবচেয়ে ব্যায়বহুল গান। তবে অক্টোবর, ২০১২-তে চ্যালেঞ্জ ২-এর চ্যালেঞ্জ নিবি না শালা গানটি এই রেকর্ড ভেঙে দেয়।
আগস্ট, ২০১২ সালে তাঁর অভিনীত পাগলু ২ মুক্তি পায়। একই প্রযোজক ও একই অভিনেত্রীর বিপরীতে অভিনীত এ ছবিটি হিট হলেও পাগলু (২০১১) এর মত বিখ্যাত হয়নি।
অক্টোবর, ২০১২ তে রাজা চন্দ পরিচালিত ও শ্রী ভেঙ্কটেশ ফিল্মস প্রযোজিত চ্যালেঞ্জ ২ মুক্তি পায়। পূজা বোসের বিপরীত অভিনীত এ ছবিটি একই সাথে ২৭০টি থিয়েটারে সারা ভারত জুড়ে (পশ্চিম বাংলা, বিহার, দিল্লি, ছত্রিশগড়, মধ্য প্রদেশ) একসাথে মুক্তি পায়।    এই ছবিটি ইতিহাসের মধ্যে সবচেয়ে ব্লকবাস্টার হিট হয়। পাগলু প্রথম সপ্তাহে বক্স অফিসে ৪.১৫ কোটি টাকা আয় করে। কিন্তু চ্যালেঞ্জ ২ প্রথম সপ্তাহেই ১১.৩৫ কোটি টাকা আয় করে। চ্যালেঞ্জ ২ ইতিহাসের মধ্যে সবচেয়ে ব্যয়বহুল ছবিও বটে। এই ছবির বাজেট ছিল প্রায় ১৪ কোটি টাকা। এর প্রথম সপ্তাহে ১২০০০+ দর্শক দেখে এবং এভাবে এটি খোকাবাবুকেও পেছনে ফেলে দেয়। তাই এই ছবি সর্বকালের ব্লকবাস্টার (All-Time Blockbuster)আখ্যা পায়।
জুন, ২০১৩ তে মুক্তি পেয়েছিল শুভশ্রী গাঙ্গুলী ও নুসরাত জাহানের বিপরীতে, রাজিব বিশ্বাস পরিচালিত ও এসকে মুভিজের ব্যানারের চলচ্চিত্র খোকাবাবুর সিক্যুয়েল খোকা ৪২০। ত্রিমুখী প্রেমের এই ছবিতে অভিনয় করেছেন রজতাভ দত্ত, হারাধন বন্দ্যোপাধ্যায়, তাপস পালসহ আরো অনেকে। তবে খোকাবাবুর সাথে এর গল্পের চরিত্রগত ছাড়া অন্য কোন মিল নেই। ছবিটি প্রচন্ড হিট হয় এবং প্রথম দিনের আয়ে চ্যালেঞ্জ ২কেও পিছনে ফেলে দেয়। তেলুগু ছবি বৃন্দাবনম্‌-এর গল্প অবলম্বনে তৈরি এই ছবি।
২০১৩ সালের ১১ই অক্টোবর দুর্গা পূজার সময় মুক্তি পেয়েছিল রংবাজ চলচ্চিত্র। সুরিন্দার ফিল্মসের ব্যানারে, রাজা চন্দর পরিচালনায় এবং কোয়েল মল্লিকের বিপরীতে এই ছবিতে আরো থাকবেন রজতাভ দত্ত, রাহুল দেব প্রমুখ। এই চলচ্চিত্র আগের সব রেকর্ড ভেঙে দিলেও মাত্র দুই মাসের মাথায় দেবেরই অভিনীত চাঁদের পাহাড় সেই রেকর্ড ভেঙে দেয়।
ডিসেম্বর, ২০১৩ সালে মুক্তি পায় প্রখ্যাত সাহিত্যিক বিভূতিভূষণ বন্দ্যোপাধ্যায়ের চাঁদের পাহাড় উপন্যাসের উপর ভিত্তি করে কমলেশ্বর মুখোপাধ্যায় পরিচালিত ও শ্রী ভেঙ্কটেশ ফিল্মসের ব্যানারে চাঁদের পাহাড় চলচ্চিত্র তৈরী হয়। এই ছবিটির শ্যুটিং হয়েছে আফ্রিকার জঙ্গলে। সিংহের মোকাবেলা ও ব্ল্যাক মাম্বার মত ভয়ানক সাপের সাথে যুদ্ধ, সবটাই আছে এ ছবিতে। পরিচালক দ্য টাইমস অফ ইন্ডিয়ায় দেয়া এক সাক্ষাৎকারে বলেন, যে প্রথম থেকেই তাদের দেবকে নেবার ইচ্ছে ছিল, কারণ ছবির স্বার্থে এরকম স্পোর্টি দেহই তাদের দরকার। এর আগেও অনেকেই এই ছবিটি নির্মাণ করতে চেয়েছিলেন, কিন্তু বাজেটের অভাবে তা সম্ভব হয়নি। এখন পর্যন্ত সর্বোচ্চ বেশি বাজেটের ছবিটি আগের সব রেকর্ড ভেঙে ইতোমধ্যেই রেকর্ড করেছে। সর্বস্তরের মানুষ এই চলচ্চিত্রটির ভূয়সী প্রশংসা করেছে।
২০১৪-বর্তমান
এরপর তিনি সমরেশ মজুমদারের বুনো হাঁস উপন্যাসের উপর ভিত্তি করে নির্মিত বুনো হাঁসে অমল চরিত্রে অভিনয় করছেন। লেখক নিজেই দেবের নামটি বলেছিলেন।
এছাড়া তিনি শ্রী ভেঙ্কটেশ ফিল্মসের ব্যানারে মিমি চক্রবর্তীর বিপরীতে রাজ চক্রবর্তীর পরিচালনায় তার পরবর্তী চলচ্চিত্র যোদ্ধা-দ্য ওয়ারিয়র-এর শ্যুটিং করছে। এরই সাথে চলছে শ্রী ভেঙ্কটেশ ফিল্মসের ব্যানারে সায়ন্তিকা বন্দ্যোপাধ্যায় ও শ্রাবন্তীর বিপরীতে বিন্দাস-এর দৃশ্যায়ণ। এই চলচ্চিত্রটি পরিচালনা করছেন রাজিব বিশ্বাস।
অতিথি চরিত্র হিসেবে
দেব বহু চলচ্চিত্রে অতিথি চরিত্রে অভিনয় করেন। ২০০৯ সালে তিনি শ্রী ভেঙ্কটেশ ফিল্মস প্রযোজিত ও রাজ চক্রবর্তী পরিচালিত চিরদিনই তুমি যে আমার চলচ্চিত্রের "প্যান্টে তালি" নামক গানে বিশেষভাবে আবির্ভূত হন। গানটি ঐ সালের সেরা গানগুলোর তালিকায় প্রথমসারিতে ছিল।
একই বছরে তিনি কৌশিক গঙ্গোপাধ্যায় পরচালিত জ্যাকপট চলচ্চিত্রের "জীবনে কী পাবনা" গানের আইটেম গানে অংশ নেন। গানটি মূলত সৌমিত্র চট্টোপাধ্যায় অভিনীত একটি চলচ্চিত্রের গান ছিল।
২০১০ সালে তিনি অভীক মুখোপাধ্যায় পরিচালিত একটি তারার খোঁজে চলচ্চিত্রে নিজের চরিত্রে আবির্ভূত হন।
২০১২ সালে তিনি সুজিত মন্ডল পরিচালিত বাওয়ালি আনলিমিটেড চলচ্চিত্রেও অতিথি চরিত্রে আবির্ভূত হন।
হাভিয়ের লোপেজ ইগলেসিয়াস
হাভিয়ের লোপেজ ইগলেসিয়াস (কামোচু নামে অধিক পরিচিত) হলেন একজন স্পেনীয় পেশাদার ফুটবলার, যিনি প্রিমেরা দিভিসিওয়ের ক্লাব স্যান্টা কুলোমার হয়ে একজন আক্রমণভাগের খেলোয়াড় হিসেবে খেলেন।
দেব (অভিনেতা)
টেলিভিশন
২০১০ সালের এপ্রিলে এবং আবারও ২০১১ সালের ডিসেম্বরে তিনি মীরাক্কেল আক্কেল চ্যালেঞ্জার নামক জি বাংলায় প্রচারিত, শুভঙ্কর চট্টোপাধ্যায় পরিচালিত ও মীর আফসার আলী কর্তৃক উপস্থাপনা কৃত এক হাসির অনুষ্ঠানে অতিথি বিচারক হিসেবে আসেন।  এছাড়াও তিনি দাদাগিরি সীজন ২, সীজন ৪, সীজন ৭ এ আসেন। তিনি ডান্স বাংলা ডান্সের প্রধান বিচারক ও কোচ হন, যে স্থানে পূর্বে মিঠুন চক্রবর্তী ছিলেন।thumb|২০১৮ সালে দেব
মঞ্চ
দেব নানা অনুষ্ঠান করেছেন এবং বহু কনসার্টে অংশও নিয়েছেন। ২০০৭ সালে তিনি বেঙ্গল ফিল্ম জার্নালিস্টস অ্যাসোসিয়েশন (বিএফজেএ) আয়োজিত অনুষ্ঠানে পারফরম্যান্স করেন। ২০০৯ সালে তিনি ইটিভি বাংলায় প্রচারিত ইটিভি বাংলা প্রথমায় অনুষ্ঠান করেন। অসাধারণ নাচ করা ছাড়াও তার মঞ্চে তিনি স্বতঃস্ফূর্ত। তিনি স্টার জলসা এন্টারটেইনমেন্ট অ্যাওয়ার্ড ২০০৯, স্টার জলসা এন্টারটেইনমেন্ট অ্যাওয়ার্ড ২০১০, জি বাংলার গৌরব সম্মান ২০১১, স্টার জলসা এন্টারটেইনমেন্ট অ্যাওয়ার্ড ২০১১, জয় হে, জি বাংলার গৌরব সম্মান ২০১১ প্রভৃতি অনুষ্ঠানেও পারফর্ম করেন।
এনগি সান জেলা
এনগি সান হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা-স্তরের শহর ( thị xã )।
২০১৯ সালের শুমারি হিসাবে শহরের জনসংখ্যা ৩০৭৩০৪ জন। শহরটি ৪৫৫.৬১ কিমি² এলাকা জুড়ে রয়েছে । শহরের আসনটি হাই হোয়া (সাবেক তিনহ গিয়া শহর) এ অবস্থিত।
এনগি সান শহর ৩১টি কমিউন-স্তরের মহকুমায় বিভক্ত, যার মধ্যে ১৬টি ওয়ার্ড রয়েছে ( ফুওয়ং ) এর মধ্যে:
পেরুন প্যাটারা
পেরুন প্যাটারা (ইংরেজি: Pyerun Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য প্রায় ৫৭ কিলোমিটার এবং স্থানাংক । প্যাটারাটি স্লাভোনিক বজ্র দেবতা পেরুনের নামাঙ্কিত। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পেরুন প্যাটারার পশ্চিমে রয়েছে মিথ্রা প্যাটারা, পূর্বে ও উত্তরপূর্বে রয়েছে এপাফাস মেনসা নামক মেসা এবং উত্তরপশ্চিমে রয়েছে সিলপিয়াম মনস নামক পর্বত ও স্বারোগ প্যাটারা।
ইবনু কাসির আল-মাক্কি
আবু মাবাদ (বা আবু বকর) আব্দুল্লাহ ইবনে কাসির আল-দারানি আল-মাক্কি, যিনি ইবনে কাস্যারর আল-মাক্কি (৬৬৫-৭৩৭ খ্রি:) (৪৫-১২০ হি:) নামে বেশি পরিচিত,  তিনি ছিলেন সাতটি ক্বারীর মধ্যে একটি যা কিরাআত বা কুরআন তেলাওয়াতের পদ্ধতির একজন। তার তিলাওয়াত সাধারণত মক্কাবাসীদের মধ্যে জনপ্রিয় ছিল।
মেথি
মেথি (বৈজ্ঞানিক নাম: Trigonella foenum-graecum) একটি মৌসুমী গাছ। এর পাতা শাক হিসাবে খাওয়া হয়। মেথি শাক গ্রাম বাংলার মানুষের প্রিয় খাদ্য। ইউনানী, কবিরাজী ও লোকজ চিকিৎসায় বহুবিধ ব্যবহার হয়। মশলা হিসাবেও এটি প্রচুর ব্যবহার হয়। এটি পাঁচ ফোড়নের একটি উপাদান। মেথি থেকে ষ্টেরয়েডের উপাদান তৈরি হয়।
সিদ্ধেশ্বরী কালীমন্দির, রিষড়া, হুগলি
সিদ্ধেশ্বরী কালীমন্দির পশ্চিমবঙ্গের হুগলি জেলার রিষড়া শহরে অবস্থিত একটি বিখ্যাত কালী মন্দির।
বিবরণ
১৩০৪ বঙ্গাব্দে শক্তিসাধক জটাধর পাকড়াশী সিদ্ধেশ্বরী কালীমন্দির স্থাপন করেন। পাঁচ ফুট উচ্চ কৃষ্ণবর্ণা কালীবিগ্রহ দ্বিভূজা, ডানহাতে খড়্গ, বামহাতে নরমুণ্ড। পদতলে শিব না থেকে একপাশে শায়িত অবস্থায় রেখে পূজা করা হয়।
মেথি
ব্যবহার
মেথিকে মসলা, খাবার, পথ্য—তিনটাই বলা চলে। মেথির স্বাদ তিতা ধরনের। এতে রয়েছে রক্তের চিনির মাত্রা কমানোর বিস্ময়কর শক্তি। প্রতিদিন সকালে খালি পেটে মেথি চিবিয়ে খেলে বা এক গ্লাস পানিতে মেথি ভিজিয়ে রেখে সেই পানি পান করলে শরীরের রোগ-জীবাণু মরে, বিশেষত কৃমি মরে, রক্তের চিনির মাত্রা কমে। রক্তে ক্ষতিকর কোলেস্টেরল বা চর্বির মাত্রা কমে যায়। গরমে ত্বকে যে ঘা, ফোড়া, গরমজনিত ত্বকের অসুখ হয়, এই অসুখগুলো দূর করে মেথি। বার্ধক্যকে দূরে ঠেলে দিয়ে তারুণ্যকে দীর্ঘস্থায়ী করতে গুরুত্বপূর্ণ অবদান রাখে মেথি। গবেষণা করে দেখা গেছে, যে ডায়াবেটিক রোগীরা নিয়মিত মেথি খান, তাদের ডায়াবেটিসজনিত অসুখগুলো কম হয় এবং স্ট্রোক হওয়ার প্রবণতা তুলনামূলকভাবে কম। ডায়াবেটিক রোগীদের জন্য মেথি শ্রেষ্ঠ পথ্য।
দেশ
ভেষজ উদ্ভিদ হিসাবে বাংলাদেশ, ভারত, পাকিস্তান, আফগানিস্তান, ইরাক, ইরান, নেপাল ইত্যাদি দেশে ব্যবহার করা হয়।
মায়োতে ইসলাম
ইসলাম হল মায়োতে দ্বীপের সংখ্যাগরিষ্ঠ বাসিন্দার বিশ্বাস, যেখানকার ৯৭% মুসলমান এবং ৩% খ্রিস্টান। দ্বীপের মোট ৯০,০০০ বাসিন্দার মধ্যে ৮৫,০০০ হলেন মহোরাইস। মহোরাইসরা বহু অঞ্চল থেকে আগতদের মিলনস্থল: মূল ভূখন্ডের আফ্রিকান, আরব ও মালাগাসি । মায়োতে ইসলামের উপস্থিতি অন্তত পঞ্চদশ শতক আগে খুঁজে পাওয়া যায় ।
যদিও তরুণরা পাশ্চাত্য ধরনের পোশাক পরে, তবে বয়স্কদের মধ্যে ঐতিহ্যবাহী পোশাক এখনও প্রচলিত। শহরে থাকাকালীন একজন মহোরাইস সাধারণত একটি সাদা সুতির পোশাক এবং দীর্ঘ শার্ট পরে থাকেন; সাথে কখনও কখনও সাদা জ্যাকেট এবং মাথার সাদা টুপিও থাকে। শহরের বাইরে, তারা  দীর্ঘ কাপড়ের একটি সারং (রঙিন স্কার্ট) পরে থাকেন। বেশিরভাগ মহিলারা ঐতিহ্যবাহী রঙিন সলুভা বা ঘটনামূলক পোশাক পরেন।
বহুবিবাহ মহোরাইসদের মধ্যে একটি গ্রহণযোগ্য অনুশীলন হয়ে দাঁড়িয়েছে। তবে, ২৯ শে মার্চ, ২০০৯ এ, মায়োতের ৯৫% নাগরিক ফ্রান্সের ১০১তম বিভাগে ভোট দিয়েছিলেন। ২০১১ সালের মার্চ মাসে ভোট কার্যকর হওয়ার কারণে, দ্বীপটিতে বাল্যবিবাহ সহ "ফরাসি সংস্কৃতির সাথে বিরোধী", বহুবিবাহ সম্মিলন এবং অন্যান্য ধরনের অনুশীলনের উপর নিষেধাজ্ঞা জারি করতে হয়। বর্তমান সময়ে, সরকার বহুবিবাহকে ইস্যু করে বন্ধ করে দিয়েছে বলে ধারণা করা হচ্ছে।
ঐতিহ্যগতভাবে, মহোরাইসরা যে কোনও ধরনের ধর্মীয় পরিবর্তনের প্রতি অত্যন্ত প্রতিরোধী। মায়োতে ইসলামের চর্চাকে সহনশীল হিসাবে বর্ণনা করা হয়েছে।
অর্ডার অব দ্য ফিনিক্স (কাল্পনিক সংগঠন)
অর্ডার অফ দ্য ফিনিক্স (ইংরেজিতে Order of the Phoenix) হচ্ছে ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের একটি সংগঠনের নাম। লর্ড ভলডেমর্ট ও তার অনুসারী ডেথ ইটারদের বিরুদ্ধে লড়াই করা এবং তাদের জাদুবিশ্ব নিয়ন্ত্রণের অশুভ তৎপরতা প্রতিহত করার উদ্দেশ্যে অ্যালবাস ডাম্বলডোর এই গোপন সংগঠনটি প্রতিষ্ঠা করেন। এর নামানুসারেই সিরিজের পঞ্চম বইয়ের নাম হ্যারি পটার অ্যান্ড দ্য অর্ডার অফ দ্য ফিনিক্স রাখা হয়।
ভলডেমর্টের পুনরুত্থান পরবর্তী যুগ
ভলডেমর্টের পুনরুত্থানের পর সামগ্রিক পরিস্থিতি বেশ জটিল হয়ে পড়ে। জাদু মন্ত্রণালয় প্রথমে ভলডেমটের পুনরাগমনের বিষয়টি সম্পূর্ণভাবে উপেক্ষা করে এবং বিষয়টি মেনে নিতে অস্বীকৃতি জানায়। ফলে ভলডেমর্ট ও তার ডেথ ইটারদের বিরুদ্ধে লড়াইয়ের নেতৃত্ব চলে আসে অর্ডারের হাতে। পঞ্চম বইয়ে, কিছু সংখ্যক অর্ডার সদস্যকে সিবিল ট্রিলনির প্রফেসি বা ভবিষ্যতবাণী রক্ষার কাজে নিয়োজিত করা হয়। উল্লেখ্য যে এই প্রফেসিটিতেই হ্যারির হাতে ভলডেমর্টের চূড়ান্ত পতনের বিষয়টি ভবিষ্যতবাণী করা হয়েছিল। এছাড়া অর্ডারের অরিজিনাল সদস্য রুবিয়াস হ্যাগ্রিড অলিম্পে ম্যাক্সিমের সহায়তায় অর্ডারের পক্ষে দানবদের রিক্রুট করার চেষ্টা চালায়। পঞ্চম বইয়ের শেষদিকে কয়েকজন অর্ডার সদস্য ডিপার্টমেন্ট অফ মিস্ট্রিজ এর ব্যাটলে অংশগ্রহণ করে। হাফ-ব্লাড প্রিন্সে ডাম্বলডোরের মৃত্যুর রাত্রিতে অর্ডার সদস্যরা হগওয়ার্টস দুর্গে অবস্থান নেয় এবং ডেথ ইটারদের বিরুদ্ধে লড়াই করে।
যেহেতু অর্ডারের মূল লক্ষ্য ছিল ভলডেমর্ট ও তার ডেথ ইটারদের বিরুদ্ধে লড়াই করা, তাই এটা জানা অসম্ভব যে, ভলডেমর্টের মৃত্যুর পর অর্ডার তার কার্যক্রম অব্যাহত রাখে নাকি সংগঠনটি বিলুপ্ত ঘোষিত হয়।
অর্ডারের সদস্যবৃন্দ
অর্ডারের সদস্যদের সাধারণত দুইভাগে ভাগ করা যায়। যারা অর্ডারের প্রাথমিক যুগে অর্থাৎ অরিজিনাল অর্ডারের সদস্য ছিল। এবং যারা পরে অর্ডার পুনর্গঠিত হওয়ার পর সেই পুনর্গঠিত অর্ডারের সদস্য। অর্ডারের অরিজিনাল সদস্যদের মধ্যেও অনেকে পুনর্গঠিত অর্ডারের সদস্য ছিল।
অরিজিনাল অর্ডারের সদস্যবৃন্দ
নিম্নোল্লিখিত চরিত্রসমূহ অরিজিনাল অর্ডার অফ দ্য ফিনিক্সের সদস্য ছিল। পরবর্তীতে অর্ডার যখন পুনর্গঠিত হয় এদের মধ্যে অনেকেই পুনর্গঠিত অর্ডারে যোগ দেয়।
সিরিয়াস ব্ল্যাক
সিরিয়াস ব্ল্যাক (ইংরেজিতে Sirius Black), ছদ্মনাম প্যাডফুট (Padfoot), ছিলেন রক্তের বিশুদ্ধতার জন্য বিখ্যাত ব্ল্যাক পরিবারের সর্বশেষ উত্তরাধিকারী। তবে তিনি তার পরিবারের বিশুদ্ধ-রক্ত (pure-blood) নীতি ও কালো জাদুর (Dark Arts) সাথে সম্পর্ক পরিত্যাগ করেছিলন। তিনি ছিলেন তার পরিবারের একমাত্র সদস্য যিনি হগওয়ার্টসে গ্রিফিন্ডর হাউজের সদস্য ছিলেন, বাকি সবাই ছিলেন স্লিদেরিন হাউজের। তিনি একজন অ্যানিমেজাসও ছিলেন, এবং তার অ্যানিমেজি রূপ ছিল কুকুর। অর্ডার অফ দ্য ফিনিক্সের প্রকৃত/গঠনকারী সদস্যদের মধ্যে তিনিও ছিলেন একজন।
স্কুলে তিনি জেমস "প্রংস" পটার, রেমাস "মুনি" লুপিন ও পিটার "ওয়ার্মটেইল" পেট্টিগ্রুর সঙ্গে ঘনিষ্ঠ বন্ধুত্ব গড়ে তোলেন। ১৬ বছর বয়সে সিরিয়াস তার বাড়ি থেকে পালিয়ে যান এবং জেমসের সাথে পটারদের বাড়িতে থাকতে শুরু করে। স্কুল ত্যাগ করার পরও জেমস ও তার বন্ধুত্ব অটুট থাকে এবং জেমস ও লিলির বিয়েতে তিনি বেস্টম্যান হিসেবে থাকে। হ্যারির জন্মের পর জেমস ও লিলি সিরিয়াসকে হ্যারির গডফাদার বানান। পটাররা যখন ভলডেমর্টের হাত থেকে বাঁচার জন্য আত্মগোপন করেন, তখন সিরিয়াস পেট্টিগ্রুকে তাদের সিক্রেট-কিপার বানানোর পরামর্শ দেযন। কিন্তু পেট্টিগ্রু তাদের সাথে বিশ্বাসঘাতকতা করেন এবং জেমস ও লিলি ভলডেমর্টের হাতে নিহত হন। এই ঘটনার পর সিরিয়াস পেট্টিগ্রুকে কোনঠাসা করে ফেলেন, কিন্তু এসময় পেট্টিগ্রু নিজেই নিজের মৃত্যুর ঘটনা সাজান এবং ১২ জন মাগলকে (Muggle) হত্যা করেন। আর পেট্টিগ্রুর এসব অপরাধের দায়ভার এসে পড়ে সিরিয়াসের উপর। ফলে তাকে গ্রেপ্তার করা হয় এবং আজকাবানে পাঠানো হয়। আজকাবানে থেকেও তিনি তার মানসিক ভারসাম্য বজায় রাখতে সক্ষম হন কেননা তিনি নির্দোষ ছিলেন।
বারো বছর পর সিরিয়াস আজকাবান থেকে পালিয়ে আসতে সক্ষম হয়। কারণ তিনি ডেইলি প্রফেটে ওয়েসলে পরিবারের একটি ছবি দেখতে পান যেখানে রনের কাঁধের উপর স্ক্যাবার্স নামে একটি ইঁদুর ছিল, যা প্রকৃতপক্ষে পেট্টিগ্রুর অ্যানিমেজাস রূপ ছিল। সিরিয়াস আজকাবান থেকে হগওয়ার্টসে চলে আসেন, এবং বেশ কয়েকবার পেট্টিগ্রুকে খুন করার ব্যর্থ চেষ্টা করে। প্রিজনার অফ আজকাবানের শেষ দিকে হ্যারি, রন ও হার্মিওনি সিরিয়াসের মুখোমুখি হয় এবং প্রকৃত সত্য জানতে পারে যে, সিরিয়াস নয় বরং পেট্টিগ্রুই হ্যারির বাবা-মার হত্যার সাথে যুক্ত ছিলেন। এরপর লুপিন ও সিরিয়াস স্ক্যাবার্সকে পেট্টিগ্রুতে পরিণত করেন। কিন্তু তাকে নিয়ে হগওয়ার্টের দিকে যাওয়ার সময় পেট্টিগ্রু আবার ইঁদুরের রূপ ধারণ করেন এবং পালিয়ে যান। ডিমেন্টররা সিরিয়াসকে ধরে ফেলে। তবে হ্যারি ও হার্মিওনি টাইম-টার্নারের সহায়তায় সিরিয়াসকে মুক্ত করতে এবং বাকবিক নামক হিপোগ্রিফের সহায়তায় পালিয়ে যেতে সাহায্য করে।
গবলেট অফ ফায়ারে, সিরিয়াস হ্যারিকে ট্রাইউইজার্ড টুর্নামেন্টের পরীক্ষাগুলো সফলভাবে উতরানোর জন্য অনেক পরামর্শ দেন। অর্ডার অফ দ্য ফিনিক্সে ডাম্বলডোর অর্ডার পুনর্গঠিত করলে সিরিয়াস পুনর্গঠিত অর্ডারে যোগ দেন। সিরিয়াসের পৈতৃক বাড়ি ১২ নাম্বার গ্রিমল্ড প্লেসে স্থাপন করা হয় অর্ডারের সদর দপ্তর। সিরিয়াস হ্যারিকে আমব্রিজের বিরুদ্ধে গোপন ছাত্র সংগঠন ডাম্বলডোর'স আর্মি গঠন করার জন্য উৎসাহ প্রদান করেন। বইয়ের শেষদিকে হ্যারি ভলডেমর্টের রচিত ফাঁদে পা দেয় এবং ভেবে বসে যে ভলডেমর্ট সিরিয়াসকে বন্দি করে নির্যাতন করছে । তাই সে ও তার পাঁচ বন্ধু রন, হার্মিওনি, জিনি, নেভিল ও লুনা সিরিয়াসকে উদ্ধার করার জন্য জাদু মন্ত্রণালয়ে যায়। এসময় লুসিয়াস ম্যালফয়ের নেতৃত্বাধীন ডেথ ইটাররা তাদেরকে আক্রমণ করে। এদিকে স্নেইপ অর্ডারকে এই তথ্য জানিয়ে দেয়। ফলে সিরিয়াস-সহ বেশ কয়েকজন অর্ডার সদস্য হ্যারি ও তার বন্ধুদের বাঁচানোর জন্য মন্ত্রণালয়ে আসেন এবং ডেথ ইটারদের সাথে লড়াই শুরু করে। লড়াইয়ের সময় সিরিয়াস ডেথ ইটার অ্যান্টোনিন দলোহভকে পরাজিত করেন। এরপর তিনি এক পর্যায়ে নিজ চাচাতো বোন ডেথ ইটার বেলাট্রিক্স লেস্ট্র্যাঞ্জের সঙ্গে দ্বন্দ্বে লিপ্ত হন। বেলাট্রিক্স তাকে আঘাত করতে ব্যর্থ হলে সিরিয়াস তাকে বিদ্রুপ করেন এবং সিরিয়াসের এই অসতর্কতার সুযোগে বেলাট্রিক্সের নিক্ষিপ্ত অভিশাপে (curse) সিরিয়াস নিহত হন। সিরিয়াসের মৃত্যুর পর হ্যারি মানসিকভাবে ভেঙে পড়ে। সিরিয়াসের উইল থেকে জানা যায় যে, তিনি তার স্থাবর-অস্থাবর সকল সম্পত্তি হ্যারিকে দিয়ে গেছেন।
ডেথলি হ্যালোসের শেষ দিকে সিরিয়াস শেষবারের মত উপস্থিত হন যখন হ্যারি পুনর্জন্মী পাথরটির মাধ্যমে তার মৃত মা-বাবা, সিরিয়াস ও লুপিনকে শেষবারের মত হাজির করে।
হ্যারি পটার চলচ্চিত্রসমূহে গ্যারি ওল্ডম্যান সিরিয়াসের ভূমিকায় অভিনয় করেছেন এবং অর্ডার অফ দ্য ফিনিক্সে জেমস ওয়াল্টার্স কিশোর সিরিয়াসের ভূমিকায় আবির্ভূত হয়েছেন। এছাড়া ডেথলি হ্যালোসে রোহান গোটোবেড ১১ বছর বয়সী সিরিয়াসের ভূমিকায় আবির্ভূত হন ।
এডগার বোন্স
এডগার বোন্স (ইংরেজিতে Edgar Bones) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। জাদুবিশ্বের প্রথম যুদ্ধে সে তার স্ত্রী ও সন্তান সহ ডেথ ইটারদের হাতে নিহত হয়। জাদু মন্ত্রণালয় এর ডিপার্টমেন্ট অফ ম্যাজিকাল ল এনফোর্সমেন্ট বিভাগের সাবেক প্রধান অ্যামেলিয়া বোন্স তার বোন এবং হ্যারি পটারের সহপাঠী হাফলপাফ হাউজের ছাত্রী সুজ্যান বোন্স তার ভাতিজি।
ক্যারাডক ডিয়ারবর্ন
ক্যারাডক ডিয়ারবর্ন (ইংরেজিতে Caradoc Dearborn) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। প্রথম উইজার্ডিং যুদ্ধে সে নিখোঁজ হয়। সম্ভবত ডেথ ইটাররা তাকে হত্যা করে।
ইউনিসেফ মীনা গণমাধ্যম পুরস্কার
ইউনিসেফ মীনা গণমাধ্যম পুরস্কার বা ইউনিসেফ মীনা মিডিয়া অ্যাওয়ার্ড (মীনা মিডিয়া পুরস্কার নামেও পরিচিত) হল ইউনিসেফ বাংলাদেশ কর্তৃক প্রদত্ত একটি স্বীকৃতি পুরস্কার। গণমাধ্যমে (মুদ্রণ, অনলাইন ও সম্প্রচার মাধ্যমে) শিশুদের বিষয়গুলি প্রচারে অসামান্য অবদান রাখার জন্য এই পুরস্কার প্রদান করা হয়। পুরস্কারটি ২০০৫ সাল থেকে ইউনিসেফ বাংলাদেশ দিয়ে আসছে।
অর্ডার অব দ্য ফিনিক্স (কাল্পনিক সংগঠন)
ডিডেলাস ডিগল
ডিডেলাস ডিগল (ইংরেজিতে Dedalus Diggle) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। সিরিজের কাহিনী শুরু হওয়ার পূর্বে হ্যারি পটারের সাথে বেশ কয়েকবার দেখা করে। এরপর অর্ডার অফ দ্য ফিনিক্সে অর্ডার পুনর্গঠিত হলে সে পুনরায় অর্ডারে যোগ দেয়। সে অ্যাডভান্স গার্ডের সদস্য ছিল যারা ডার্সলিদের কাছ থেকে হ্যারিকে সরিয়ে নিয়েছিল। এছাড়া ডেথলি হ্যালোসে সে হেসটিয়া জোন্সের সাথে ডার্সলিদের সুরক্ষিত স্থানে রেখে আসার দায়িত্ব পায় এবং তা সুষ্ঠভাবে পালন করে। পরবর্তীতে ডেথ ইটাররা তার বাড়ি পুড়িয়ে দেয়, তবে সে অক্ষত থাকে।
ইউনিসেফ মীনা গণমাধ্যম পুরস্কার
সাতটি বিভাগে এই পুরস্কার দেওয়া হয়। মুদ্রণ, রেডিও ও টেলিভিশনে প্রকাশিত/প্রচারিত, শিশুদের নিয়ে বা শিশুদের জন্য নির্মিত বিনোদনমূলক, সংবাদভিত্তিক বা জীবনধর্মী প্রকাশনা/অনুষ্ঠান/স্থিরচিত্র এই পুরস্কারের জন্য নির্বাচিত হয়।
অর্ডার অব দ্য ফিনিক্স (কাল্পনিক সংগঠন)
ডিডেলাস ডিগল
ফিলোসফার্স স্টোন চলচ্চিত্রে ডেভিড ব্রেট ডিগলের চরিত্রে অভিনয় করে।
ইউনিসেফ মীনা গণমাধ্যম পুরস্কার
ইতিহাস
মীনা হল দক্ষিণ এশিয়ার শিশুদের জন্য নির্মিত মীনা নামক কার্টুনের প্রধান চরিত্র। কার্টুনটি বাংলা, ইংরেজি, হিন্দি, উর্দু, নেপালি, পশ্তু এবং পর্তুগিজ ভাষায় প্রচারিত হয়েছে। গণমাধ্যমে শিশুদের বিষয়সমূহ তুলে ধরার ক্ষেত্রে উৎকর্ষতাকে স্বীকৃতি দিতে এই পুরস্কার চালু করা হয়।
অর্ডার অব দ্য ফিনিক্স (কাল্পনিক সংগঠন)
এলফিয়াস ডোগে
এলফিয়াস ডোগে (ইংরেজিতে Elphias Doge) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। স্কুলজীবনে ডোগে ডাম্বলডোরের সহপাঠী ছিলেন। এছাড়া তার প্রাথমিক জীবন সম্পর্কে তেমন কিছু জানা যায় নি। অর্ডার অফ দ্য ফিনিক্সে অর্ডার পুনর্গঠিত হলে তিনি পুনরায় অর্ডারে যোগ দেন। অর্ডার অফ দ্য ফিনিক্সে তিনি অ্যাডভান্স গার্ডের সদস্য ছিলেন। ডাম্বলডোরের মৃত্যুর পর ডেথলি হ্যালোসে ডাম্বলডোরের প্রতি উৎসর্গীকৃত তার লেখা একটি শোক কলাম ডেইলি প্রফেটে ছাপা হয়। সেখানে তিনি খোলাখুলিভাবে ডাম্বলডোরকে সমর্থন করেন এবং নিজেকে তার একজন একনিষ্ঠ শুভানুকাঙ্খী হিসেবে প্রকাশ করেন।
অর্ডার অফ দ্য ফিনিক্স চলচ্চিত্রে পিটার কার্টরাইট ডোগের চরিত্রে অভিনয় করে। কিন্তু ডেথলি হ্যালোসে ডেভিড রয়াল ডোগের ভূমিকায় অবতীর্ণ হয়।
অ্যাবেরফোর্থ ডাম্বলডোর
অ্যাবেরফোর্থ ডাম্বলডোর (ইংরেজিতে Aberforth Dumbledore) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। তিনি অ্যালবাস ডাম্বলডোর এর আপন ভাই এবং হগসমিডে অবস্থিত "হগ'স হেড" বারের মালিক। অর্ডার অফ দ্য ফিনিক্সে অর্ডার পুনর্গঠিত হলে তিনি তাতে যোগ দেন। ডেথলি হ্যালোসে হ্যারি, রন ও হারমায়োনি যখন হগসমিডে উপস্থিত হয় তখন তিনি তাদেরকে ডেথ ইটারদের হাত থেকে রক্ষা করেন এবং হগওয়ার্টস এ প্রবেশ করতে সহায়তা করেন। এছাড়া হ্যারি ও তার বন্ধুরা যখন ম্যালফয় ম্যানরে বন্দী ছিল, তখন তাদেরকে উদ্ধার করার জন্য তিনি ডব্বি দ্য হাউজ এলফকে পাঠান। এছাড়াও বইয়ের শেষদিকে তিনি ব্যাটল অফ হগওয়ার্টসে অংশ গ্রহণ করেন এবং ডেথ ইটার অগাস্টাস রুকউডকে পরাজিত করেন। যুদ্ধ শেষ হওয়ার পর যারা জীবিত ছিল, তিনি তাদের মধ্যে অন্যতম।
ইউনিসেফ মীনা গণমাধ্যম পুরস্কার
অতিথি ও বিচারক
পূর্ববর্তী বছরগুলিতে সেলিনা হোসেন, শাহনুর ওয়াহিদ, রুবায়েত ফেরদৌস, ফাহমিদুল হক, জাকির হোসেন রাজু, কাদির কল্লল, রতন পল, মিথিলা ফারজানা, রফিকুর রহমান, জান্নাতুল মাওয়া ও আবু নাসের সিদ্দিক বিচারক হিসেবে ছিলেন।
অর্ডার অব দ্য ফিনিক্স (কাল্পনিক সংগঠন)
অ্যাবেরফোর্থ ডাম্বলডোর
ডেথলি হ্যালোস চলচ্চিত্রে সিয়ারান হিন্দস অ্যাবেরফোর্থের চরিত্রে অভিনয় করেছে।
অ্যালবাস ডাম্বলডোর
মূল নিবন্ধঃ অ্যালবাস ডাম্বলডোর
অ্যালবাস ডাম্বলডোর (ইংরেজিতে Albus Dumbledore) হলেন অর্ডার অফ দ্য ফিনিক্সের প্রতিষ্ঠাতা। তার নেতৃত্বেই অর্ডার অফ দ্য ফিনিক্স ভলডেমর্ট ও ডেথ ইটারদের বিরুদ্ধে লড়াইয়ে অংশগ্রহণ করে। ভলডেমর্টের পুনরুত্থানের পর তিনি সংগঠনটিকে পুনর্গঠন করেন। হাফ-ব্লাড প্রিন্স স্নেইপ তাকে হত্যা করে যা এই দুজনের মাঝে পরিকল্পিত ছিল।
প্রথম দুইটি চলচ্চিত্রে রিচার্ড হ্যারিস এবং পরবর্তী বাকী চলচ্চিত্রসমূহে মাইকেল গ্যাম্বন ডাম্বলডোরের চরিত্রে অভিনয় করেন।
বেঞ্জি ফেনউইক
বেঞ্জি ফেনউইক (ইংরেজিতে Benjy Fenwick) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। ডেথ ইটাররা তাকে হত্যা করে এবং তার শরীর ধ্বংস করে দেয়। তার দেহের শুধুমাত্র কয়েকটি অংশ পরে পাওয়া গিয়েছিল।
আরাবেলা ফিগ
আরাবেলা ডোরিন ফিগ (ইংরেজিতে Arabella Doreen Figg) সকলের কাছে মিসেস ফিগ (Mrs Figg) নামে সমধিক পরিচিত। তিনি অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। তিনি একজন বয়স্ক মহিলা এবং একজন স্কুইব। তিনি প্রিভেট ড্রাইভে ডার্সলিদের প্রতিবেশী ছিলেন। হ্যারি যখন ছোট ছিল তখন তার উপর নজর রাখার জন্য ডাম্বলডোর তাকে নিয়োজিত করেন। ডার্সলিরা যখন কোথাও বেড়াতে যেত, হ্যারিকে তারা মিসেস ফিগের কাছে রেখে যেত। সে সময়ে তিনি হ্যারিকে অবহেলার সাথে রাখতেন। পরে তিনি হ্যারির কাছে স্বীকার করেন যে, ডার্সলিরা যাতে কোনরকম সন্দেহ না করে সেজন্য তিনি এরকম করতেন। তিনি পুনর্গঠিত অর্ডারেরও সদস্য। মিসেস ফিগের মাধ্যমে ডাম্বলডোর মাগল বিশ্বের সাথে যোগাযোগ রাখতেন।
মানডাঙ্গাস ফ্লেচার
মানডাঙ্গাস ফ্লেচার (ইংরেজিতে Mundungus Fletcher) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। সে একজন ছিচকে চোর এবং ছোটোখাটো অপরাধী। কোন এক কঠিন সময়ে ডাম্বলডোর তাকে সাহায্য করেছিলেন এবং এর বিনিময়ে সে অপরাধ জগতের খবরাখবর ডাম্বলডোরকে দেওয়া শুরু করে। অর্ডার অফ দ্য ফিনিক্সে সিরিয়াস ব্ল্যাক মারা যাওয়ার পর সে ব্ল্যাক পরিবারের অনেক মূল্যবান সম্পদ চুরি করে এর মধ্যে রেগুলাস ব্ল্যাকের লকেটটিও ছিল। ডেথলি হ্যালোসে অর্ডারের অন্য সদস্যদের সাথে সে হ্যারিকে উদ্ধার করতে যায়। এসময় ডেথ ইটাররা তাদেরকে আক্রমণ করলে সে আতঙ্কিত হয় এবং ভলডেমর্ট যখন সরাসরি তার দিকে অগ্রসর হয়, তখন সে ডিসঅ্যাপারেট করে এবং তাকে থামাতে গিয়ে অ্যালাস্টর মুডি ভলডেমর্টের হাতে নিহত হয়। পরবর্তীতে ক্রেচার তাকে কোনঠাসা করে হ্যারি, রন ও হারমায়োনির কাছে নিয়ে আসে এবং সে তাদেরকে লকেট হরক্রাক্স সম্পর্কে অনেক তথ্য দেয় এবং জানায় যে এটি ডলোরেস আমব্রিজের কাছে আছে।
ডেথলি হ্যালোস চলচ্চিত্রে অ্যান্ডি লিন্ডেন মানডাঙ্গাসের ভূমিকায় অভিনয় করে।
রুবিয়াস হ্যাগ্রিড
রুবিয়াস হ্যাগ্রিড (ইংরেজিতে Rubeus Hagrid) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। সে হগওয়ার্টসের ভূমি ও চাবির রক্ষক এবং কেয়ার অফ ম্যাজিকাল ক্রিয়েচার্স বিষয়ের শিক্ষক। ভলডেমর্ট পটারদের হত্যা করার পর হ্যাগ্রিড হ্যারিকে গড্রিক্স হলো থেকে উদ্ধার করে এবং সিরিয়াসের উড়ন্ত মোটরসাইকেল দিয়ে তাকে ডার্সলিদের বাড়িতে রেখে আসে। সে পরবর্তীতে পুনর্গঠিত অর্ডারের সদস্য হয়। ডেথলি হ্যালোসে হ্যাগ্রিড সেই মোটরসাইকেলটি দিয়েই হ্যারিকে ডার্সলিদের বাড়ি থেকে চিরদিনের জন্য নিয়ে আসে। এসময় মোটরসাইকেলটি ধ্বংস হয়ে যায়। পরবর্তীতে সে হগওয়ার্টসের যুদ্ধে অংশগ্রহণ করে।
চলচ্চিত্রসমূহে রোবি কলট্রেন হ্যাগ্রিডের ভূমিকায় অভিনয় করেছেন।
সান মারিনোর কমিউনিস্ট পার্টি (মার্কসবাদী-লেনিনবাদী)
সান মারিনোর কমিউনিস্ট পার্টি (মার্কসবাদী-লেনিনবাদী) ছিল সান মারিনোর সাম্যবাদী দল। এই দলটি ১৯৬৮ সালে প্রতিষ্ঠিত হয়। দলটি ১৯৬৯ সালের সংসদীয় নির্বাচনে অংশ নেয় (১.২৪%), কিন্তু কোন আসনেই জয়লাভ করতে পারে নাই। দলটি ১৯৭৪ সালের সংসদীয় নির্বাচনে অংশ নেয় (০.৮%), কিন্তু কোন আসনেই জয়লাভ করতে পারে নাই।
অর্ডার অব দ্য ফিনিক্স (কাল্পনিক সংগঠন)
ফ্র্যাঙ্ক ও অ্যালিস লংবটম
ফ্র্যাঙ্ক ও অ্যালিস লংবটম (ইংরেজিতে Frank and Alice Longbottom) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। তারা হ্যারির বন্ধু নেভিল লংবটমের বাবা মা। তারা দুইজনেই অরর ছিলেন। ভলডেমর্টের পতনের পর বেল্লাট্রিক্স লেস্ট্র্যাঞ্জের নেতৃত্বে একদল ডেথ ইটার তাদেরকে আক্রমণ করে এবং তাদের উপর মারাত্মকভাবে ক্রুসিয়াটাস কার্স প্রয়োগ করে তাদের স্মৃতিশক্তি স্থায়ীভাবে বিনষ্ট করে এবং এর ফলে তারা মানসিক ভারসাম্য হারিয়ে ফেলে। তারপর থেকে তারা সেন্ট মাঙ্গোস হাসপাতালে রয়েছে। ছুটির সময় তাদের ছেলে নেভিল তাদেরকে দেখতে যায়; কিন্তু তারা নেভিলকে চিনতে পারেন না।
সান মারিনোর কমিউনিস্ট পার্টি (মার্কসবাদী-লেনিনবাদী)
দলটি ১৯৬৯ সালে সংসদীয় নির্বাচনে অংশ নিয়েছিল (১.২৪% ভোট পেয়েছিল) এবং ১৯৭৪ সালে (০.৮%) ১২১ ভোট পেয়েছিল। দুইটি নির্বাচনেই দলটি কোনও আসন জিততে ব্যর্থ হয়েছিল।
অর্ডার অব দ্য ফিনিক্স (কাল্পনিক সংগঠন)
ফ্র্যাঙ্ক ও অ্যালিস লংবটম
অর্ডার অফ দ্য ফিনিক্স চলচ্চিত্রে জেমস পেটন ফ্র্যাঙ্ক লংবটমের ভূমিকায় অবতীর্ণ হন।
রেমাস লুপিন
রেমাস জন লুপিন (ইংরেজিতে Remus John Lupin) ছদ্মনাম মুনি (Moony), অর্ডার অফ দ্য ফিনিক্সের অরিজিনাল সদস্যদের মধ্যে অন্যতম এবং পরবর্তীতে পুনর্গঠিত অর্ডারের সদস্য। লুপিন একজন ওয়েরউলফ। স্কুলজীবনে সে হ্যারির বাবা জেমস পটার, সিরিয়াস ব্ল্যাক ও পিটার পেট্টিগ্রুর বন্ধু ছিল। প্রিজনার অফ আজকাবানে লুপিন হগওয়ার্টসের ডিফেন্স অ্যাগেইনস্ট দ্য ডার্ক আর্টস বিষয়ের শিক্ষক নিযুক্ত হয়। এসময়ে সে হ্যারিকে ডিমেন্টর প্রতিরোধক পেট্রোনাস চার্ম শেখায়।
অর্ডার অফ দ্য ফিনিক্সে লুপিন পুনর্গঠিত অর্ডারের সদস্য হয়। বইয়ের শুরুর দিকে অ্যাডভান্স গার্ডের সদস্য হিসেবে সে হ্যারিকে ডার্সলিদের কাছ থেকে অর্ডারের সদর দপ্তরে নিয়ে আসে। বইয়ের শেষদিকে ডিপার্টমেন্ট অফ মিস্ট্রিসের ব্যাটলে লুপিন অংশ নেয় এবং লুসিয়াস ম্যালফয়কে পরাজিত করে। হাফ-ব্লাড প্রিন্সে জানা যায় যে, ওয়েরউলফ ফেনরির গ্রেব্যাকের আক্রমণেই লুপিন ওয়েরউলফ হয়েছিল। বইয়ের শেষ দিকে, ডাম্বলডোরের মৃত্যুর পর ডেথ ইটাররা হগওয়ার্টস আক্রমণ করলে লুপিন তাদের বিরুদ্ধে লড়াই করে। এসময় জানা যায় যে ফেলো অর্ডার সদস্য নিমফাডোরা টোংক্স লুপিনের প্রেমে পড়েছে। কিন্তু লুপিন তাকে গ্রহণ করতে অস্বীকৃতি জানায় কেননা একজন ওয়েরউলফের সাথ সম্পর্ক করা মোটেই নিরাপদ ছিল না।
কিন্তু ডেথলি হ্যালোসের শুরুর দিকে লুপিন টোংক্সকে বিয়ে করে। তবে এর জন্য লুপিনের মধ্যে অপরাধবোধ জাগ্রত হয় এবং এজন্য সে রিগ্রেট করতে থাকে। বইয়ের প্রায় শেষদিকে লুপিন একটি ছেলের বাবা হয় এবং তার নাম রাখে টেডি লুপিন। এছাড়া সারা বছর ধরে লুপিন অর্ডারের হয়ে কাজ করে এবং গোপন রেডিও চ্যানেল "পটারওয়াচ" এ রোমিওলাস ছদ্মনামে উপস্থাপনা করতে থাকে। বইয়ের শেষদিকে, হগওয়ার্টসের যুদ্ধে লুপিন ও কিংসলে শ্যাকলবোল্ট অর্ডারের পক্ষে নেতৃত্ব দেয়। যুদ্ধে লুপিন ও টোংক্স উভয়েই মারা যায়। ডেথ ইটার অ্যান্টোনিন ডলোহভ লুপিনকে হত্যা করে। রাওলিং অবশ্য বলেছেন, তিনি প্রথমে লুপিন ও টোংক্স উভয়কেই বাঁচিয়ে রাখার চিন্তা করেছিলেন, কিন্তু শেষ পর্যন্ত তাদেরকে নিহত করার সিদ্ধান্ত নেন। বইয়ের শেষ মুহূর্তে হ্যারি রিসারেকশন স্টোন অর্থাৎ পুনর্জন্মী পাথরটি ব্যবহার করে লুপিন, সিরিয়াস, জেমস ও লিলিকে শেষবারের মত হাজির করে।
হ্যারি পটার চলচ্চিত্রসমূহে ডেভিড থেউলিস লুপিনের ভূমিকায় অভিনয় করেন। অর্ডার অফ দ্য ফিনিক্সে জেমস উটেচিন ১৫ বছর বয়সী লুপিনের ভূমিকায় অবতীর্ণ হয়।
মিনার্ভা ম্যাকগোনাগল
ফিলোসফার্স স্টোনে সর্বপ্রথম তাকে দেখা যায়, যখন ডাম্বলডোর হ্যারিকে প্রিভেট ড্রাইভে রেখে আসে। এরপর হগওয়ার্টসে হ্যারি ফিরে আসার পর, তিনি হ্যারিকে গ্রিফিন্ডর কুইডিচ টিমে সিকার হিসেবে খেলার জন্য মনোনীত করেন। যদিও তিনি খুব কড়া মহিলা এবং নিয়মনীতির প্রতি আপোসহীন, মাঝেমাঝে তিনি নিয়ম কানুন ভেঙ্গেই হ্যারিকে সাহায্য সহযোগীতা করেছেন। অর্ডার অফ দ্য ফিনিক্সে জানা যায় যে, তিনি অর্ডারের সদস্য। শুরু থেকেই ম্যাকগোনাগল এবং ডলোরেস আমব্রিজ একে অপরকে অপছন্দ করতেন। যখন আমব্রিজ ও তার সহযোগীরা হ্যাগ্রিডকে অন্যায়ভাবে গ্রেফতার করতে আসে, তখন ম্যাকগোনাগল তাদেরকে বাধা দিতে গেলে তারা তাকেই আক্রমণ করে। ফলে তাকে সেন্ট মাঙ্গোস হাসপাতালে ভর্তি হতে হয়। হাফ-ব্লাড প্রিন্সে ডাম্বলডোর মারা যাওয়ার পর তিনি হগওয়ার্টসের ভারপ্রাপ্ত হেডমিস্ট্রেস হন। এছাড়া ম্যাকগোনাগল একজন অসাধারণ ডুয়েলিস্ট। হাফ-ব্লাড প্রিন্স ও ডেথলি হ্যালোসে তিনি তার ডুয়েলিং দক্ষতা প্রকাশ করেন।
ডেথলি হ্যালোসে তিনি পুনরায় ডেপুটি হেডমিস্ট্রেস হিসেবে নিযুক্ত হন, যেহেতু ডেথ ইটারদের দখলকৃত মন্ত্রণালয় সেভেরাস স্নেইপকে হেডমাস্টার নিয়োগ দেয়। বইয়ের শেষদিকে হ্যারি যখন হরক্রাক্স খোঁজার জন্য হগওয়ার্টসে আসে, তখন তিনি অন্যান্য শিক্ষকদের সহায়তায় স্কুলকে সুরক্ষিত করেন, যাতে হ্যারি নিরাপদে তার কাজ করতে পারে। অবশ্য এরই মধ্য ভলডেমর্ট ও ডেথ ইটাররা হগওয়ার্টস আক্রমণ করে। ফলে শুরু হয় 'ব্যাটল অফ হগওয়ার্টস' অর্থাৎ 'হগওয়ার্টসের যুদ্ধ'। যুদ্ধে ম্যাকগোনাগল গুরুত্বপূর্ণ ভূমিকা পালন করেন। ট্রান্সফিগারেশনে তার অসামান্য দক্ষতার মাধ্যমে তিনি স্কুলের সকল মূর্তি এবং সুইট অফ আর্মরকে জীবন্ত করে তোলেন এবং সেগুলো হগওয়ার্টসের ডিফেন্সে অংশ নেয়। এছাড়াও তার নেতৃত্বে হগওয়ার্টসের ছাত্রছাত্রীরা যুদ্ধে অংশগ্রহণ করে। যুদ্ধের শেষদিকে ম্যাকগোনাগল, কিংগস্লে শ্যাকলবোল্ট ও হোরেস স্লাগহর্নের একত্রে ভলডেমর্টের সাথে লড়াই করেন। ভলডেমর্টের পরাজয়ের মধ্য দিয়ে যুদ্ধ শেষ হওয়ার পর ম্যাকগোনাগল পুনরায় হগওয়ার্টসের হেডমিস্ট্রেস হিসেবে নিযুক্ত হন।
হ্যারি পটার চলচ্চিত্রসমূহে ডেম ম্যাগি স্মিথ ম্যাকগোনাগলের ভূমিকায় অভিনয় করেছেন।
মার্লিন ম্যাককিনন
মার্লিন ম্যাককিনন (ইংরেজিতে Merlin McKinnon) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। জাদুকর বিশ্বের প্রথম যুদ্ধের সময় ম্যাককিনন তার পুরো পরিবারসহ ডেথ ইটারদের হাতে নিহত হয়। যেসব ডেথ ইটাররা তাদেরকে হত্যা করেছিল, তাদের মধ্যে ট্রেভার্স ছিল।
ডরকাস মিডোজ
ডরকাস মিডোজ (ইংরেজিতে Dorcas Medowse) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। জাদুকর বিশ্বের প্রথম যুদ্ধের সময় লর্ড ভলডেমর্ট তাকে নিজের হাতে হত্যা করে। জেমস ও লিলি পটার ব্যতীত ডরকাস মিডোজই একমাত্র অর্ডার সদস্য যাকে ভলডেমর্ট নিজের হাতে হত্যা করেছিল।
অ্যালাস্টর মুডি
অ্যালাস্টর "ম্যাড-আই" মুডি (ইংরেজিতে Alastor "Mad-Eye" Moody) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম এবং পরবর্তীতে পুনর্গঠিত অর্ডারের সদস্য। তিনি একজন অবসরপ্রাপ্ত অরর এবং ডাম্বলডোরের বন্ধু ছিলেন। তার মুখে অসংখ্য কাটাদাগ বিদ্যমান যা তার মুখকে বিকৃত করে ফেলেছে। তার একটি ম্যাজিকাল চোখ রয়েছে যা ৩৬০ ডিগ্রী কোণে ঘুরতে পারে। এছাড়া তার একটি পা কাঠের এবং হাঁটার জন্য তিনি একটি লাঠি ব্যবহার করেন।
অর্ডার অফ দ্য ফিনিক্সে আসল মুডি অর্ডারে যোগ দেন এবং অ্যাডভান্স গার্ডের সদস্য হিসেবে হ্যারিকে প্রিভেট ড্রাইভ থেকে অর্ডারের সদর দপ্তর গ্রিমল্ড প্লেসে নিয়ে আসেন। বইয়ের শেষদিকে মুডি অন্যান্য অর্ডার সদস্যদের সাথে ডিপার্টমেন্ট অফ মিস্ট্রিসের ব্যাটলে অংশগ্রহণ করেন এবং ডেথ ইটারদের সাথে লড়াই করেন। ডেথলি হ্যালোসে মুডি যখন হ্যারিকে প্রিভেট ড্রাইভ থেকে উদ্ধার করে আনছিল তখন ভলডেমর্ট মুডিকে হত্যা করে। তার দেহাবশেষ আর খুঁজে পাওয়া যায়নি, কিন্তু তার ম্যাজিকাল চোখটি হ্যারি মন্ত্রণালয়ে আমব্রিজের অফিস থেকে উদ্ধার করে। এরপর মুডির স্মৃতির সম্মানে এটিকে একটি গাছের নিচে সমাধিস্থ করে।
হ্যারি পটার চলচ্চিত্র সিরিজে ব্রেন্ডন গ্লিসন মুডির ভূমিকায় অভিনয় করেছেন।
পিটার পেট্টিগ্রু
পিটার পেট্টিগ্রু (ইংরেজিতে Peter Pettigrew) ছদ্মনাম ওয়ার্মটেইল (Wormtail) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। সে স্কুলজীবনে জেমস পটার, সিরিয়াস ব্ল্যাক ও রেমাস লুপিনের ঘনিষ্ঠ বন্ধু ছিল। তার বন্ধুদের মত সেও একজন অ্যানিম্যাজাস ছিল। তার অ্যানিম্যাজি ফর্ম ছিল ইঁদুর।
যখন থেকে লিলি ও জেমস পটার জানতে পারে যে, ভলডেমর্ট তাদেরকে হত্যা করার জন্য খুঁজছে তখন তারা পেট্টিগ্রুকে তাদের সিক্রেট কিপার বানায়। কিন্তু পেট্টিগ্রু ভলডেমর্টের হুমকির ফলে ডেথ ইটারদের সাথে যোগ দেয় এবং লিলি ও জেমস পটারের সাথে বিশ্বাসঘাতকতা করে। ফলে ভলডেমর্ট লিলি ও জেমসকে হত্যা করতে সক্ষম হয়। এরপর ভলডেমর্ট উধাও হয়ে গেলে, পেট্টিগ্রু তার অপরাধের বোঝা সিরিয়াস ব্ল্যাকের ঘাড়ে চাপিয়ে দিয়ে নিজে নিজের ভুয়া মৃত্যু ঘটায় এবং ইঁদুরের রূপ ধরে বেঁচে থাকে।
প্রিজনার অফ আজকাবানে হ্যারি জানতে পারে যে, রনের ইঁদুর স্ক্যাবার্সই পেট্টিগ্রু এবং তার বাবা মায়ের হত্যার জন্য সিরিয়াস নয়, বরং পেট্টিগ্রুই দায়ী। সিরিয়াস ও লুপিন তাকে হত্যা করতে চাইলে হ্যারি তাকে রক্ষা করে এবং পেট্টিগ্রু পালিয়ে যায়। গবলেট অফ ফায়ারে পেট্টিগ্রুই ভলডেমর্টের পুনরুত্থানে সহায়তা করে। ডেথলি হ্যালোসে হ্যারির প্রতি কৃতজ্ঞতাস্বরূপ ম্যালফয় ম্যানর থেকে হ্যারি ও তার বন্ধুদের বাঁচানোর জন্য পেট্টিগ্রু নিজের জীবন উৎসর্গ করে।
হ্যারি পটার চলচ্চিত্রসমূহে টিমথি স্পল পেট্টিগ্রুর ভূমিকায় অভিনয় করেছে।
স্টারগিস পডমোর
স্টারগিস পডমোর (ইংরেজিতে Sturgis Podmore) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম এবং পরবর্তীতে পুনর্গঠিত অর্ডারের সদস্য। এছাড়া পডমোর জাদু মন্ত্রণালয়েরও একজন কর্মচারী। অর্ডার অফ দ্য ফিনিক্সে সে হ্যারি ও ভলডেমর্টের প্রফেসিটির গার্ড হিসেবে দায়িত্ব পায়। কিন্তু লুসিয়াস ম্যালফয় তার উপর ইমপেরিয়াস কার্স প্রয়োগ করলে সে ডিপার্টমেন্ট অফ মিস্ট্রিস ভেঙ্গে ভিতরে প্রবেশ করার চেষ্টা করে। এ সময় সে ধরা পড়ে এবং তাকে ছয় মাসের জন্য আজকাবানে পাঠানো হয়।
জেমস পটার
জেমস পটার (ইংরেজিতে James Potter), ছদ্মনাম প্রংগস (Prongs), ছিল হ্যারি পটারের বাবা। জেমস তার বাবা মায়ের একমাত্র সন্তান ছিল। এছাড়া সে ছিল একজন পিউরব্লাড অর্থাৎ বিশুদ্ধ রক্তের। হগওয়ার্টসে আসার পর জেমসের সাথে সিরিয়াস ব্ল্যাক, রেমাস লুপিন ও পিটার পেট্টিগ্রুর বন্ধুত্ব গড়ে উঠে। তারা সকলেই গ্রিফিন্ড হাউজের ছাত্র ছিল। যখন তারা জানতে পারে যে, লুপিন একজন ওয়েরউলফ তখন তারা নিজেরাও বেআইনিভাবে অ্যানিম্যাজাস হয়ে যায়। এসময় তারা হগওয়ার্টসের প্রায় সকল সিক্রেট প্যাসেজ আবিষ্কার করে ফেলে এবং মরেডার্স ম্যাপটি তৈরি করে। স্কুলে জেমস একজন ব্রিলিয়ান্ট ছাত্র ছিল। সে প্রিফেক্ট হওয়া ছাড়াই হেডবয় নিযুক্ত হয়। এছাড়া সে একজন প্রতিভাবান কুইডিচ খেলোয়াড়ও ছিল। সে গ্রিফিন্ডর কুইডিচ টিমে চেজার হয়ে খেলত।
রাউলিং এর মতে, শারীরিকভাবে হ্যারি ও জেমসের মধ্যে সাদৃশ্য রয়েছেঃ একই রকম পাতলা মুখ, একই রকম হাত এবং একই রকম কালো অপরিপাটী চুল। তাদের দুজনের উচ্চতাও সমান। তবে জেমসের চোখের রঙ বাদামী। হ্যারির মতই জেমস একজন ভাল মানুষ ও বন্ধুদের প্রতি অণুগত ছিল। স্কুলজীবনে জেমস ও স্নেইপের মধ্যে শত্রুতা বিদ্যমান ছিল। তবে একবার জেমস তার নিজের জীবনের ঝুকি নিয়ে স্নেইপের জীবন রক্ষা করেছিল।
হগওয়ার্টস ত্যাগ করার পর, জেমস ও লিলি বিয়ে করে। এসময় তারা ও তাদের বন্ধুরা 'ফুল টাইম ফাইটার' হিসেবে অর্ডার অফ দ্য ফিনিক্সে যোগ দেয়। রাউলিং বলেছেন, ভলডেমর্ট জেমস ও লিলিকে ডেথ ইটার হওয়ার আমন্ত্রণ জানিয়েছিল, কিন্তু তারা তা হতে আস্বীকৃতি জানায়। যখন তাদের ছেলে হ্যারি ভলডেমর্টের টার্গেটে পরিণত হয়, তখন পটাররা আত্মগোপন করে এবং পেট্টিগ্রুকে তাদের সিক্রেট কিপার বানায়। কিন্তু ১৯৮১ সালের ৩১ অক্টোবর, পেট্টিগ্রু তাদের সাথে বিশ্বাসঘাতকতা করে এবং ভলডেমর্টকে তাদের অবস্থান সম্পর্কে জানিয়ে দেয়। জেমস ভলডেমর্টকে আটকিয়ে রাখার চেষ্টা করেছিল, যাতে লিলি হ্যারিকে নিয়ে পালিয়ে যেতে পারে। তবে তার হাতে কোন জাদুদন্ড ছিল না এবং ভলডেমর্ট তাকে হত্যা করে।
হ্যারি পটার চলচ্চিত্র সিরিজে অ্যাড্রিয়ান রলিন্স জেমস পটারের ভূমিকায় অভিনয় করে। আর অর্ডার অফ দ্য ফিনিক্স চলচ্চিত্রে রোবি জার্ভিস টিনএজার জেমসের ভূমিকায় অবতীর্ণ হয়।
লিলি পটার
লিলি পটার (ইংরেজিতে Lily Potter) নি ইভান্স (Evans), ছিল হ্যারি পটারের মা। তাকে অত্যন্ত সুশ্রী হিসেবে বর্ণনা করা হয়েছে। তার হ্যারির মত উজ্জ্বল সবুজ চোখ এবং ঘন লাল রঙের চুল ছিল। স্কুলে লিলি তার সময়ের অন্যতম সেরা ছাত্রী ছিল এবং পোশন বিষয়ে তার দক্ষতা ছিল অতুলনীয়।
লিলি হোরেস স্লাগহর্নের অন্যতম প্রিয় ছাত্রী ছিল। স্লাগহর্ন লিলিকে "খুব সাহসী", "খুবই ফানি", "সজীব" ও "সিদা উৎফুল্ল" হিসেবে বর্ণনা করেছেন। সে একজন মাগলবর্ন অর্থাৎ মাগল বংশজাত হওয়া সত্ত্বেও জাদুবিদ্যায় তার পারদর্শিতা ছিল অনন্য। সে একজন অসামান্য ভাল ছাত্রী ছিল। হগওয়ার্টসে তার পঞ্চম বর্ষে সে প্রিফেক্ট ও সপ্তম বর্ষে হেডগার্ল নিযুক্ত হয়েছিল। তার বোন পেতুনিয়া ডার্সলি তাকে 'ফ্রিক' হিসেবে বর্ণনা করলেও পরে জানা যায় যে, পেতুনিয়া আসলে লিলির প্রতি জেলাস ছিল। লিলির পেট্রোনাস ছিল হরিণী। প্রথম প্রথম লিলি জেমসকে অপছন্দ করলেও তাদের স্কুলের সপ্তম বর্ষ থেকে লিলি ও জেমস একসাথে চলাফেরা করতে শুরু করে এবং স্কুল ত্যাগ করার পরপরই তারা পরস্পর বিবাহবন্ধনে আবদ্ধ হয়। বিয়ের অনুষ্ঠানে সিরিয়াস বেস্টম্যান ছিল।